ہاشم بن مغیرہ

ابو عبد مناف ہاشم ابن مغیرہ بن عبد اللہ بن عمر مخزومی قرشی، حنتمہ بنت ہاشم کے والد تھے جو خلیفۂ راشد حضرت عمر بن خطاب رضی اللہ عنہ اور صحابیہ فاطمہ بنت خطاب کی والدہ تھیں۔ وہ ہشام بن المغیرہ، ابو ربیعہ بن المغیرہ، ولید بن المغیرہ کے بھائی اور صحابی خالد بن ولید کے چچا تھے۔ ہاشم، المغیرہ بن عبد اللہ المخزومی کے سب سے بڑے بیٹے تھے اور انہی کے نام پر المغیرہ کی کنیت ابو ہاشم تھی۔أنساب الأشراف، أحمد بن يحيى البلاذري، دار الفكر - بيروت 1417 هـ ، ج 10 ص 185
 نسب 
ہاشم بن المغیرہ بن عبد اللہ بن عمر بن مخزوم بن یقظة بن مرہ بن کعب بن لؤی بن غالب بن فہر بن مالک بن قریش بن کنانہ بن خزیمہ بن مدرکہ بن إلیاس بن مضر المخزومی القرشی الکنانی۔ ان کی کنیت ابو عبد مناف تھی۔جمهرة النسب، هشام بن محمد الكلبي، عالم الكتب - بيروت 1407 هـ ، ص 85 - 86
ان کی والدہ ریطہ بنت سعید بن سهم بن عمرو بن ہصیص بن کعب بن لؤی بن غالب القرشیہ تھیں۔جمهرة أنساب العرب، ابن حزم الأندلسي، دار المعارف - القاهرة 1382 هـ ، ص 144
 اولاد 
مصعب بن عبد اللہ الزبیری کے مطابق:
"بنی ہاشم بن المغیرہ میں سے حنتمہ بنت ہاشم تھیں، جن کا نکاح خطاب بن نفیل العدوی سے ہوا، جن سے امیر المؤمنین عمر بن خطاب رضی اللہ عنہ پیدا ہوئے۔ حنتمہ کی والدہ کا نام الشفاء بنت عبد قیس بن عدی بن سعد بن سهم بن عمرو بن ہصیص القرشیہ تھا۔
ہاشم بن المغیرہ کے بیٹے بھی تھے، لیکن ان کی نسل آگے نہیں چلی۔"نسب قريش، مصعب بن عبد الله الزبيري، دار المعارف - القاهرة ، ص 301

 حوالہ جات 

زمرہ:مکہ میں وفات پانے والی شخصیات
زمرہ:چھٹی صدی کی عرب شخصیات
زمرہ:بنی مخزوم